Թղթադրամների թեմաների ընտրությունը կախված է նրանից, թե ինչն է առավել արժեքավորում այս կամ այն երկիրը: Մոտեցումները տարբեր են. թղթադրամների վրա կարող են պատկերվել պետական այրեր կամ խորհրդանիշեր, պատմության, մշակույթի եւ արվեստի գործիչներ, տեսարժան վայրեր, ճարտարապետական կոթողներ, բուսական եւ կենդանական աշխարհ եւ այլն: Թեմաների այս բազմազանությունից, սակայն, ընտրվում է մեկը եւ կիրառվում թղթադրամների ամբողջ շարքի համար: Այսինքն՝ թղթադրամների շարքում մեկ անվանական արժեքի վրա չի կարող պատկերվել պետական այր, մյուսի վրա՝ ճարտարապետական կոթող, իսկ երրորդի վրա՝ կենդանական կամ բուսական աշխարհ: Այս առումով Ձեր 2-րդ հարցում նշած գաղափարն անհնար է թղթադրամների մեկ շարքի սահմաններում իրականացնել: